b'\n_START_ARTICLE_\nMedalla del 250\xc3\xa8 Aniversari de Leningrad\n_START_SECTION_\nDisseny\n_START_PARAGRAPH_\nUna medalla circular de 32mm de di\xc3\xa0metre._NEWLINE_A l\'anvers de la medalla de apareix la imatge en relleu del monument a Lenin, prop de l\'estaci\xc3\xb3 finesa al fons del Neva i l\'edifici de l\'Almirallat. Darrere del monument hi ha banderes onejant, i a sota hi ha una branca de llorer amb espigues amb la imatge de la fal\xc3\xa7 i el martell. A la part superior de la medalla, i seguint la circumfer\xc3\xa8ncia, apareix la inscripci\xc3\xb3 \xd0\x92 \xd0\x9f\xd0\x90\xd0\x9c\xd0\xaf\xd0\xa2\xd0\xac 250-\xd0\x9b\xd0\x95\xd0\xa2\xd0\x98\xd0\xaf \xd0\x9b\xd0\x95\xd0\x9d\xd0\x98\xd0\x9d\xd0\x93\xd0\xa0\xd0\x90\xd0\x94\xd0\x90 (En commemoraci\xc3\xb3 del 250\xc3\xa8 Aniversari de Leningrad) i la imatge de l\'estrella de 5 puntes, amb els raig de surten._NEWLINE_Al revers, apareix l\'edifici de l\'Institut Smolni, sobre el qual apareix la inscripci\xc3\xb3 \xd0\x93\xd0\x9e\xd0\xa0\xd0\x9e\xd0\x94\xd0\xa3-\xd0\x93\xd0\x95\xd0\xa0\xd0\x9e\xd0\xae \xd0\xa1\xd0\x9b\xd0\x90\xd0\x92\xd0\x90! ("A la Ciutat Her\xc3\xb2ica \xe2\x80\x93 Gl\xc3\xb2ria!"), i la xifra "250" a sota. A la part superior de la medalla, entrella\xc3\xa7ades per una cinta, cobertes amb fulles de llorer, roure i espigues, apareix la imatge dels ordes de Lenin i de la Bandera Roja, ambd\xc3\xb3s atorgats a Leningrad (a m\xc3\xa9s del t\xc3\xadtol de Ciutat heroica)._NEWLINE_La medalla penja d\'un gal\xc3\xb3 pentagonal, cobert per cinta de seda de muar\xc3\xa9 de color blau amb franges blanques als costats. Al centre hi ha una franja vermella amb dues franges grogues als costats.'